পাকিস্তান আমলের প্রায় ৩০ ভাগ সংখ্যালঘু থেকে দেশ স্বাধীন হওয়ার পর এখন প্রায় ৮ ভাগ এসেছে। এর কারণ হলো, ৭২ এর সংবিধান মোতাবেক দেশ পরিচালিত না হওয়া, মুক্তিযুদ্ধকে বিকৃতি করা, সামপ্রদায়িকতাকে প্রতিষ্ঠিত করতে বিভিন্নভাবে সহযোগিতা করা। সংখ্যালঘুদের বাড়ি-ঘর জায়গা-জমি রক্ষায় প্রসাশনের নীরব ভূমিকা, যে কোন ধর্মীয় অনুষ্ঠান পালনের সময় পুলিশ বাহিনী দিয়ে পাহাড়া দিতে হয়। অপ্রিয় সত্য হলো, কোনো প্রকার ধর্মীয় অবমাননার অভিযোগে সংখ্যালঘুদের জায়গা দখল, বাড়ি-ঘর পুড়িয়ে, উপাসনালয় ধংস করে, তার সম্ভ্রম নষ্ট করা, তার মৌলিক অধিকার থেকে বঞ্চিত করার কারণে আজ সংখ্যালঘু কমে গেছে।